08/11/2019 | Administración LocalMunicipal
Carral
Declaración de elevación a definitivo do acordo plenario inicial de aprobación do expediente de transferencia de crédito 1/2019 entre aplicacións de distintas áreas de gasto (modificación de crédito 10/2019 do orzamento xeral do Concello para 2019

Logo de adoptar o Pleno, na súa sesión ordinaria realizada o 26 de setembro de 2019, o acordo de aprobación inicial do expediente de modificación de crédito 10/2019 do orzamento xeral do Concello para 2019 (por erro, consignouse na proposta elaborada polo departamento de Intervención do Concello 9/2019), transferencia de crédito 1/2019 entre aplicacións de distintas áreas de gasto, o devandito acordo inicial espúxose no taboleiro de edictos do Concello entre o 07 de outubro de 2019 e o 29 de outubro de 2019 (previo anuncio no Boletín Oficial da Provincia da Coruña nº 190, do 07 de outubro de 2019) para sometelo a exposición pública (en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais (TRLRFL en adiante), por remisión do artigo 179.4 TRLRFL). Durante o prazo de quince días, entre os días 07 de outubro de 2019 e o 28 de outubro de 2019, durante os cales os/as inte­resados segundo o artigo 170.1 TRLRFL puideron examinalo e presentar reclamacións perante o Pleno polos motivos indicados no artigo 170.2 TRLRFL, de acordo co informe emitido o 05 de novembro de 2019 pola auxiliar do rexistro xeral do Concello, non foi presentada no mesmo ninguna reclamación, polo que, en uso das atribucións que lle confere o artigo 21.1. a), r) e s) LRBRL, o Señor Alcalde ditou o cinco de novembro de dous mil dezanove o seu decreto 501/2019, mediante o cal 1.- Entender definitivamente adoptado o devandito acordo de aprobación inicial do expediente de modificación de crédito 10/2019 do orzamento xeral do Concello para 2019, transferencia de crédito 1/2019 entre aplicacións de distintas áreas de gasto, por non terse presentado reclamación ningunha ao aquel durante o prazo establecido ao efecto, en aplicación do artigo 169.1 TRLRFL, por remisión do artigo 179.4 do mesmo texto normativo, co seguinte detalle: 2.- Dispoñer o inserimento no Boletín Oficial da Provincia da Coruña dun anuncio relativo a esta aprobación definitiva do expediente, e do resume por capítulos dos créditos iniciais do orzamento xeral do Concello para 2019 (de acordo co art.169.3 TRLRFL) con esta modificación.3.- Remitir por parte da Intervención do Concello, por medio dos condutos electrónicos ao efecto, senllas copias do expediente definitivamente aprobado á Administración Xeral do Estado e á Xunta de Galicia simultaneamente ao envío do anuncio indicado no punto anterior (de acordo co art.169.4 TRLRFL). Contra a aprobación definitiva do expediente de modificación de crédito nº 10/2018 do orzamento xeral do Concello de Carral para 2019, transferencia de crédito 1/2019 entre aplicacións de distintas áreas de gasto, segundo o artigo 171 TRLRFL (por remisión do artigo 179.4 TRLRFL) poderá interpoñerse directamente recurso contencioso-administrativo perante o órgano de tal xurisdición e no prazo establecidos na Lei 29/1998, de 13 de xullo, reguladora da xurisdición contencioso-administrativa Carral, 05 de novembro de 2019 O ALCALDE Francisco Javier Gestal Pose